b'\n_START_ARTICLE_\nSlovenski borzni indeks\n_START_PARAGRAPH_\nSlovenski borzni indeks (SBI20) je borzni indeks celotnega delni\xc5\xa1kega trga Ljubljanske borze. Meri donosnost celotnega slovenskega organiziranega kapitalskega trga. Njegov namen je prikazati zbirno in jedrnato informacijo o gibanju cen najve\xc4\x8djih in najlikvidnej\xc5\xa1ih delnic na borznem in prostem trgu._NEWLINE_SBI je aktiven od 31. decembra 1993. Na ta dan je bila njegova vrednost 1.000 to\xc4\x8dk._NEWLINE_V indeks so vklju\xc4\x8dene delnice slovenskih podjetij (maksimalni dele\xc5\xbe delnice v indeksu je 15\xc2\xa0%): Krka, Petrol, Telekom Slovenije, Sava, Mercator, Pivovarna La\xc5\xa1ko, Gorenje, Nova Kreditna banka Maribor, Luka Koper, Helios, Intereuropa, Aerodrom Ljubljana, Lesnina, Istrabenz, \xc5\xbdito._NEWLINE_Od leta 1993, ko je bila za\xc4\x8detna vrednost indeksa 1000, je dosegel najvi\xc5\xa1jo vrednost v letu 2007 (12.000); jeseni 2008 je vrednost padla na 6000 to\xc4\x8dk.'